google/wiki40b huggingface dataset:
International Bobsleigh and Skeleton Federation

Fédération internationale de bobsleigh et de tobogganing (FIBT) er det internasjonale idrettsforbundet for bobsleigh og skeleton, anerkjent av Den internasjonale olympiske komité. FIBT ble stiftet 23. november 1923 i Paris og fungerer som paraplyorganisasjon for 14 nasjonale bobsleigh- og skeletonforbund. Forbundet har sitt hovedkontor i Lausanne i Sveits.
FIBT organiserer europamesterskap, verdensmesterskap og verdenscup, og er øverste organ for bobsleigh og skeleton i De olympiske vinterleker. Forbundet arrangerer konkurranser i fem ulike grener: firer bobsleigh for herrer, dobbel bobsleigh for herrer, bobsleigh for damer, skeleton for herrer og skeleton for damer.
Sanddverglerke

Utbredelse

Den forekommer i Bangladesh, Bhutan, India, Iran, Myanmar, Nepal og Pakistan.
Det norske utvandrersenteret

Det norske utvandrersenteret i Stavanger ble etablert i 1986 for å hjelpe utvandrede nordmenn med å finne sine norske røtter. Etableringen skjedde som ledd i markeringen av at det var 150 år siden skonnertbriggen «Norden» og «Den norske klippe» dro fra Stavanger til Amerika med 167 utvandrere. Åpningen markerte også starten på Den norske utvandrerfestivalen, som ble arrangert årlig fram til 2000.
Senteret leder samarbeidsprosjektet Migrasjon Rogaland og bistår med kompetanse i byggingen av en kopi av emigrantskuta «Restauration». Senteret ligger i Strandkaien 31.
Wat Arun

Wat Arun (thailandsk: วัดอรุณ, Daggryets tempel) er et buddhistisk tempel (wat) i Bangkok, Thailand. Tempelet ligger i Bangkok Yai-distriktet på elva Chao Phrayas vestlige bred. Tempelets fulle navn er Wat Arunratchawararam Ratchaworamahavihara (วัดอรุณราชวรารามราชวรมหาวิหาร).
Ulrik

Etymologi

Ulrik er en opprinnelig lavtysk og frisik form av tyske Ulrich, som har opprinnelse i gammelhøytyske Uodalrich. Navnet er dannet av uodal, «odel», og rīhhi, «mektig, rik».
Gresk landskilpadde

Hold

Den er svært enkel å holde inne, noe som også er grunnen for at den er lovlig i Norge. Du kan for eksempel holde den i en plante kasse. De trenger UVb som er utrolig viktig fordi de trenger vitamin D for å bearbeide kalsiumet som de trenger til skallet. De trenger også et varme sted som de kan nå minimum temperaturen de trenger for å fordøye maten de spiser, varme stedet bør være over 35 grader. De skal holdes tørt; hvis de holdes for kaldt eller for fuktig over en lengre periode så har de en tendens til å få luftveisinfeksjoner.

Underarter

Det er to under arter av Gresk landskilpadde.

Testudo hermanni hermanni

Den første er den vestlige underarten: Testudo hermanni hermanni som kommer fra østkysten av Spania og Sør Frankrike. den kan blant annet kjennes igjen på sin fine kolorering og "nøkkelhullet" bak på det bakerste skjellet. den blir også betydelig mindre enn den østlige versjonen.

Testudo hermanni boettgeri

Dette er den østlige versjonen. Den lever langs De Baltiske statene og helt til Bulgaria. Den kan kjennes igjen på at den mangler "nøkkelhullet" på det bakerste skjellet. Den har også mindre farge enn den vestlige underarten. den blir også mye større, så mye som 25 CM. Den største Greske landskilpadden som har blitt funnet var en jente fra Bulgaria som veide hele 5 Kilo. Den er også den underarten som man oftest får kjøpt.

Oppdrett

De starter å pare rett etter de våkner opp av dvalen om våren. Hannen vil da løpe etter jenta å prøve å bite henne, etter det klatrer han opp på ryggen hennes. Etter fire uker legger hun 2-12 (kommer an på underarten) flaske formede egg. Temperaturen må være mellom 31,5 og 34 grader for at eggene skal være vellykkede. etter 90-120 dager så klekker eggene.
Gassdiffusjon

Gassdiffusjon er en teknologi brukt til å produsere anriket uran ved å tvinge uranheksafluorid (UF₆) i gassform gjennom semipermeable membraner. Dette produserer en liten separasjon mellom molekylene som inneholder uran-235 (²³⁵U) og uran-238 (²³⁸U).
Stigmella trimaculella

Utseende

En liten (vingespenn 5-6 millimeter), brokete møll. Denne kontrastrikt fargede arten er en av relativt få dvergmøll som lar seg bestemme bare ut frå ytre utseende. Hodet er kledt med gulbrune eller lysbrune, hårlignende skjell, det forstørrede, første antenneleddet, kragen og "skuldrene" er hvite. Forkroppen og forvingens bunnfarge er mørkebrune. Bakkroppen og bakbeina hos hannen er oransjerøde, hos hunnen gråbrune. Forvingen har varierende, hvite tegninger som typisk består av en hvit flekk ved roten og hvite flekker ved for- og bakkanten litt utenfor midten av vingen – hos noen individer er de tre hvite flekkene vokst sammen. Larven er lyst grønngul.

Levevis

Larvene lever på ulike poppel-arter (Populus spp.), der den gnager en mine i bladet. Arten har to generasjoner hvert år, de voksne flyr i juni og august. Arten finnes i alleer, parker og andre steder der poppel-arter er plantet.

Utbredelse

Arten er utbredt i det nordlige og østlige Europa østover til området ved Volga. I Norge er den bare funnet i Østfold og Vest-Agder.
Relativ fruktoseindeks

Hva relativ fruktoseindeks kan brukes til

En matvares glykemiske indeks er en tallverdi som sier litt om hvordan denne matvaren påvirker kroppens blodsukker, sammenlignet med hvordan andre matvarer gjør det. I flere år har glykemisk indeks blitt brukt som grunnlag for kostholdsanbefalinger til å forebygge og bekjempe metabolsk syndrom og hjerte-/karsykdommer. Nyere forskning har derimot antydet at det kanskje heller er det totale eller relative fruktoseekvivalentinnholdet, i maten, man bør fokusere på.
A Night at the Opera (Blind Guardian-album)

A Night at the Opera ble utgitt i 2002, og er det sjuende studioalbumet til det tyske metallbandet Blind Guardian. Det har samme tittel som Queens berømte album fra 1975.
France 4

Bakgrunn

Forløperen til France 4 var kanalen Festival som ble opprettet 24. juni 1996. Kanalen startet som en satellittkanal for den franske kabelleverandøren TPS, der France Télévisions var en av eierne. I 2001 begynte Frankrike å bygge ut sitt digitale bakkenett for fjernsyn, og France Télévisions besluttet å restrukturere sine kanaler for å kunne tilby en bukett av kanaler i det nye digitale tilbudet. Resultatet var seks kanaler: France 2 og France 3, France 5, Arte og La Chaîne Parlementaire. Den siste kanalplassen gikk til Festival. I 2005 ble kanalen omdøpt til France 4 og sender i dag underholdning, idrett, filmer og serier. Kanalen begynte å sende i bredskjermformat i juli 2009 og HD i oktober 2011.
I januar 2009 ble France 4 og de andre offentlige kanalene reklamefrie mellom klokken 20.00 og 06.00, siden har tv-reklamene forsvunnet helt fra France Télévisions' kanaler.
Rollefigurer i Smallville

Rollefigurer i Smallville er en liste med rollefigurer fra den amerikanske serien Smallville.
Pythagoras

Bakgrunn

Han skal ha reist til Egypt, Babylon og India. Han tok med seg kunnskap fra disse samfunnene tilbake til Hellas der  han grunnla  en mysterieskole i Kroton, en av de greske byene i Calabria i Italia. Her fant han en beskytter og velgjører, Milo, stedets rikeste mann.  Milos datter Theano ble Pythagoras' yndlingselev; senere giftet de seg. Ifølge Jamblikos, den siste lederen for den syriske nyplatoniske skolen i Evboia, arbeidet Theano med det gylne snitt. Datteren Damo skal ha fått ansvaret for Pythagoras' etterlatte skrifter. De to andre døtrene, Arignote og Miyia, var også pythagoréere. Det er vanskelig å avgjøre hvilke av de oppdagelsene som krediteres ham som virkelig er hans egne, hvilke som bør tilskrives andre medlemmer av skolen, og hvilke han selv hadde lært under sine langvarige reiser. 
Pythagoras trodde på reinkarnasjon, og  mente at menneskets sjel også kan bli gjenfødt i et dyr. Hans disipler i de høyeste gradene fikk ikke spise noen form for kjøtt eller fisk.  Pythagoras var selv vegetarianer. Pythagoras anbefalte ofring av mat til gudene, men avviste bestemt blodoffer. Han mente at slakting bringer fram de laveste drifter og begjær i mennesket, og derved også øker sannsynligheten for krig og annen voldsbruk mennesker imellom. For ham var sjelen en fallen guddom, forurenset av denne verden og innesperret i legemet som i en grav, dømt til et evig kretsløp av gjenfødsler, men med mulighet til å utfris gjennom rituelle renselser som ville bringe harmoni mellom sjelen og verden rundt den. Han satte ord på den allmennmenneskelige erfaringen av å være en fremmed i en verden som ikke er vårt rette element.
Karplanter

Egenskaper

Som navnet antyder, har karplanter ledningsvev (kar), med et ytre silvev (floem) som frakter næringsstoffer, sukkerarter og sevje, og et indre vedvev (xylem) som frakter vann og mineraler. Karfunksjonen er imidlertid en egenskap som er eldre enn karplantenes siste felles stamart – også søstergruppen av bladmoser har sil- og vedvev.
Vann er uunnværlig for karplantene, de kan ha lite eller stort (sukkulent) vanninnhold i stamme og blader. Plantenes transpirasjon (fordamping) av vann fra bladene bidrar sammen med røttenes osmose (vannopptak) til å drive vann gjennom planten. Det kreves nesten ingen energi til å frakte vannet oppover stammen, siden hydrogenbinding mellom vannmolekylene sørger for at det sist fordampede molekylet straks trekker neste molekyl oppover via elektronbindingen. Men fordampingen representerer en fare for uttørking, og derfor har en mengde arter et fettlag på bladene som reduserer vanntapet.
I formeringen er karsporeplanter (bregner, kråkefotplanter og noen mindre grupper) spore-dannende med to synlige generasjoner av planten. Motsatt er frøplanter (bartrær, blomstrende tofrøbladinger og gressaktige enfrøbladinger) frø-dannende, hvor den ene generasjonen gjennomleves inne i frøet, og planten bare har én synlig generasjon. Noen planter er ettårige, hvor hvert individ dør om høsten og frøspredningen danner en ny populasjon hver vår, mens andre er flerårige «stauder» som overvintrer og spirer i årevis. Staudene vokser enten fram på ny av rotsystemet om våren, eller de står helårig som eviggrønne eller løvfellende planter.
I motsetning til hos moser og grønnalger er den sporeproduserende generasjon (sporofytten) hos karplanter blitt uavhengig av den kjønnede generasjonen (gametofytten). Denne egenskapen er enestående for karplantene. Sporofyttene er nesten alltid diploide, med to sett av identiske kromosomer i cellekjernen – ett fra hunncellene og ett fra hanncellene. I de fleste gruppene av karplanter er det sporofytten som er den dominerende, synlige generasjonen. Hos moser og mange alger, der det er den haploide, kjønnede gametofytten som er det mest fremtredende livsstadiet.
Thita Rangsitpol Manitkul

Bakgrunn

Hennes far er Sukavich Rangsitpol, stedfortredende ministerpresident og minister for utdanning (1995–1997).
Hun studerte økonomi og forvaltning ved Chulalongkornuniversitetet, der hun avsluttet med en bachelorgrad i 1987. Hun fortsatte sine studier i samfunnsvitenskap i USA, der hun studerte ved University of Colorado og  mottok en mastergrad fra University of Dallas  i 1988.
Thita er tidligere medlem i det oppløste partiet Nye ambisjoner.
Britz

Historie

Britz nevnes første gang i skriftlige kilder i 1237 som Britzig. I Karl IV. Landbuch fra 1375 er den oppført som Briczig. Navnets opprinnelse er sorbisk – vendisk og kan sammenliknes med det obersorbisk přistaw for havn eller předměsto for forstad. Ortsteilene i Neukölln har i århundrer vært bebodd av nordböhmiske håndverkerfamilier.
Britz var en selvstendig landkommune inntil 1920 da den ble innlemmet i Berlin.

Byggverk

Boligområdet Hufeisensiedling er fra 2006 oppført på UNESCOs liste over verdensarven under tittelen Modernistiske boligområder i Berlin.

Kultur

Britz er kjent for senderen til Deutschlandradio, tidligere RIAS. Britzer Garten ble etablert i 1985 som en del av dette årets Bundesgartenschau.
The Lady from the Sea (TV 1953)

The Lady from the Sea er en episode fra Sunday Night Theatre (1953). Det er betydningsfullt, fordi det er ett av de tidligst bevarte eksemplene på britisk TV-drama, sammen med en tidligere episode i serien kalt It is Midnight, Doctor Schweitzer og de to første episodene av The Quatermass Experiment.
Episoden var en adapsjon av Henrik Ibsens skuespill Fruen fra havet av Henrik Ibsen. Det ble oppført to ganger: Først 10. mai 1953 og igjen 14. mai 1953. Én av disse direktesendingene ble bevart gjennom kineskop-prosessen, det vil si at et filmkamera ble plassert foran en fjernsynsmonitor og filmet direkte av fra skjermen.
Skuespillet var oversatt til engelsk av Max Faber.
Harold Clayton var produsent.
Seponere

Å seponere betyr å avslutte, men ikke en brå avslutning. Handlingen som sådan kalles seponering. Begge er alminnelige uttrykk i medisinsk sammenheng, for eksempel når man skal avslutte bruken av en type medikamenter som trenger en gradvis nedtrapping til null.
Seponering er ikke det samme som avmedisinering.
Solsiden

Solsiden er et kjøpesenter i Trondheim som ligger på området til det gamle Trondhjems Mekaniske Værksted (TMV) – området som i dag blir kalt Nedre Elvehavn. Senteret ligger i det gamle bygget til TMV, og ble åpnet i oktober 2000.
Senteret har 60 butikker, blant annet Vinmonopolet, spa og 13 restauranter som ligger utenfor senteret mot elva. Det er 650 parkeringsplasser i tilknytning til senteret.
Parauxa

Utbredelse

Slekten er endemisk for Madagaskar.
Enemy of the State

Handling

NSA (National Security Agency) er et mektig etterretningsorgan i USA som driver overvåkning av fiender av staten. De vil ha gjennom et forslag som vil gjøre det mulig for dem å overvåke uten begrensninger, noe som vil gjøre dem enda mektigere og samtidig svekke personvernet i USA betraktelig. Flere senatorer er imot dette, men NSA-folkene med Thomas Reynolds (Jon Voight) i spissen presser på. Da lederen for senatskomiteen nekter å gi seg, blir han drept av NSA-agenter anført av Reynolds. Drapet blir tilfeldigvis filmet, men fotografen blir oppsporet, jaktet ned og drept. Men før agentene får tak i filmen klarer han å gi fra seg til Robert Dean (Will Smith), uten at han merker det.
NSA-visedirektøren, Reynolds, setter inn masser av ressurser for å finne filmen. Han vil gjøre alt for å stoppe at Dean skulle finne ut at han har filmen og gå til pressen med informasjonen.
Dean finner plutselig at livet hans er snudd opp ned. Han mister jobben, alle kjente er overvåket, han blir dratt gjennom søla og agenter lurer rundt hvert hjørne med hypermoderne overvåkningsutstyr. Han må klare å holde seg et skritt foran, uten at han vet hvorfor dette skjer med akkurat han. Men, i skyggene lurer en hjelper, en tidligere ansatt i NSA som har levd i skjul siden slutten av 1970-tallet da han mer eller mindre forlot organisasjonen frivillig.

Om filmen

Enemy of the State er en "paranoia"- eller "storebror-ser-deg" film hvor man har fokusert ekstra mye på teknoligien, noe som omfatter sofistikert avlyttingsutstyr, satellittovervåking og andre høyteknologiske instrumenter som ligger forut i sin tid. Den inneholder også noe halsbrekkende og godt uttenkte jakt-scener.
DVD-arkivet skriver (2007): «Handlingen er like aktuell, om ikke enda mer nå i årene etter World Trade Center tragedien og påfølgende terroristaksjoner. Under påskudd av å kunne fange opp terrorister, har flere lover blitt, eller kommer til bli, vedtatt som tillater utvidede former for overvåkning – av oss alle i prinsippet».
Den 58. Golden Globe-utdelingen

Vinnere

Cecil B. DeMille Award: Al Pacino
Beste film – drama: Gladiator
Beste kvinnelige skuespiller i film – drama: Julia Roberts – Erin Brockovich
Beste mannlige skuespiller i film – drama: Tom Hanks – Cast Away
Beste film – musikal eller komedie: Almost Famous
Beste kvinnelige skuespiller i film – musikal eller komedie: Renée Zellweger – Nurse Betty
Beste mannlige skuespiller i film – musikal eller komedie: George Clooney – O Brother, Where Art Thou?
Beste kvinnelige birolle i film: Kate Hudson – Almost Famous
Beste mannlige birolle i film: Benicio del Toro – Traffic
Beste fremmedspråklig film: Snikende tiger, skjult drage (Taiwan)
Beste regi: Ang Lee – Crouching Tiger, Hidden Dragon
Beste manus: Traffic
Beste filmmusikk: Gladiator
Beste filmlåt: «Things Have Changed» – Wonder Boys (Bob Dylan)
Beste TV-serie – drama: The West Wing
Beste kvinnelige skuespiller i TV-serie – drama: Sela Ward – Once And Again
Beste mannlige skuespiller i TV-serie – drama: Martin Sheen – The West Wing
Beste TV-serie – musikal eller komedie: Sex And The City
Beste kvinnelige skuespiller i TV-serie – musikal eller komedie: Sarah Jessica Parker – Sex And The City
Beste mannlige skuespiller i TV-serie – musikal eller komedie: Kelsey Grammer – Frasier
Beste miniserie eller TV-film: Dirty Pictures
Beste kvinnelige skuespiller i miniserie eller TV-film: Judy Dench – Last Of The Blond Bombshells
Beste mannlige skuespiller i miniserie eller TV-film: Brian Dennehy – Arthur Miller's Death Of A Salesman
Beste kvinnelige birolle i en TV-serie, miniserie eller TV-film: Vanessa Redgrave – If These Walls Could Talk II
Beste mannlige birolle i en TV-serie, miniserie eller TV-film: Robert Downey jr. – Alley McBeal
Serial Attached SCSI

Serial Attached SCSI (SAS) er en punkt-til-punkt seriell protokoll som flytter data fra og til datalagringsenheter som harddisker og båndstasjoner. SAS er en erstatning for den eldre Parallel SCSI som dukket opp på midten av 1980-årene. SAS bruker standard SCSI kommandoer. SAS tilbyr valgfri kompatibilitet med Serial ATA (SATA) versjon 2 eller senere. Deenne tillater kommunikasjon mellom SATA-disker og de fleste SAS-kontrollere. Det er ikke mulig å koble SAS-disker til SATA-kontrollere.
T10 tekniske komité for International Committee for Information Technology Standards (INCITS) utvikle og vedlikeholder SAS-protokollen; SCSI Trade Association (SCSITA) fremmer denne teknologien.
Gross

Storgross

Et storgross tilsvarer 12 alminnelige gross, det vil si 1728 stykker. Begrepet går tilbake til kontinentale forhold i forretningsverden på 1700-tallet.
Socialhögskolan (Stockholms universitet)

Socialhögskolan i Stockholm (Institusjonen for sosialt arbeid) er en del av Stockholms universitet. Skolens lokaler, tidligere Sveaplans gymnasium, ligger i bydelen Vasastaden, nærmere bestemt ved Cedersdalsgatan til Wenner-Gren Center.
Mitte (ortsteil)

Parker

Mitte er relativt tett bebygget, men her finnes likevel parker som Monbijouparken, Mauerpark og Volkspark am Weinberg.
Breim kirke

Reed som kirkested

Det vært flere kirker på Reed, trolig og den første nedtegnelsen er fra 1308, men det er ikke kjent hvor denne kirken stod. Et bispebrev fra 1339 (evt. 1334) omtaler brann eller uværsskader på kirken, og det antas at den ble totalskadd og måtte bygges på nytt.
Kirkehistoriske kilder omtaler en nybygget kirke i 1620. Dette skal ha vært en forholdsvis stor korskirke med tårn og våpenhus i vest, kor i aust og et høyt tak. Bygget var belagt av tjære på utsiden og trehvit inne. Byggverket kan ikke ha vært veldig solid, for over de påfølgende tiår er det omtalt en rekke reparasjoner, og allerede i 1663 ble det bestemt å bygge ny.
Den nye kirken, Breim gamle kirke, stod ferdig i 1670 og ble bygget noe mindre og plassert nær Breimsvannet på gården Hetle. Utformingen av Gimmestad gamle kirke i 1692 skal være inspirert av denne kirken. Under en synfaring i 1722 ble kirken karakterisert som en god tømmerbygning. Kirken var malt innvendig. Taket skal ha vært blått med stjerner, sol og måne, samt flere figurer. Kirken stod i over 200 år, og ble revet i 1887 etter at den nye kirken var bygget 500 meter mot sør.
Raquel Rastenni

Bakgrunn

Hennes bestselgende plateinnspilling var «Hele ugen alene» (1953) som solgte over 120 000 eksemplarer. Hun var den første danske artisten som mottok gullplate for én million solgte grammofonplater. 
I 1958 vant Dansk Melodi Grand Prix med låten «Jeg rev et blad ud af min dagbog». Hun representerte deretter Danmark i Eurovision Song Contest 1958, der hun endte på en åttendeplass av ti deltakere. 
Hun deltok ytterligere to ganger i Dansk Melodi Grand Prix: I 1961, i duett med Grethe Sønck og sangen «Hjemme hos os»; og i 1964 med sangen «Vi taler samme sprog».
Sangen «Heksedans (her kommer mutter med kost og spand)» sunget av Rastenni, er tatt opp i den danske kulturkanonen.
Niphanda

Utseende

Små sommerfugler. Oversiden er brun med blått eller blåfiolett skinn, ofte med svarte flekker, undersiden er brokete tegnet i ulike bruntoner.

Levevis

I alle fall én av artene (Niphanda fusca) har larver som når de er unge lever av sekreter som bladlus skiller ut. Larvene skiller så ut stoffer som får maur i slekten Camponotus til å bære dem tilbake til tua, der larvene vil bli foret og stelt av maurene resten av larvetiden. Mest trolig etterligner larven maurlarvenes kjemiske signaler.

Utbredelse

Slekten er utbredt i Sørøst- og Øst-Asia, fra India i vest til Øst-Sibir (Ussuriland) i nordøst og Borneo i sørøst.
Oslo Fashion Week

Oslo Fashion Week (OFW) var et norsk motedesign-arrangement. Pål Vasbotten var gründer av og leder for moteuken som ble avholdt for første gang i februar 2004. OFW ble arrangert to ganger i året – og ble nedlagt grunnet samarbeidsproblemer og manglende interesse fra motebransjen. Formålet var å fremme norsk motedesign i Norge og internasjonalt.
I samarbeid med magasinet Henne delte OFW ut motedesignprisen "Nåløyet" til årets beste norske designer. Prisen deles ut ved moteuken i februar. Tidligere vinnere av Nåløyet: Arne & Carlos (2004), So Hee (2005), Ida Gullhav (2006), Siv Støldal (2007), Batlak og Selvig (2008), FIN – Per Åge Sivertsen (2009), Mardou & Dean (2010)